text: Efterårsferien et paradis for aktive børn 
  17 oktober 2011 kl. 16.21
  Efterårsferien giver børnene masser af muligheder for at prøve noget helt nyt og anderledes. Her blot to eksempler
  Anne-Sophie Marie Hansens 10-årige hænder er på overarbejde. I færd med at kniple for allerførste gang.
  Det er Bymuseet i Fredericia som i hele efterårsferien giver børn mulighed for at fordybe sig i knipling, strikning og hækling.
  
  Vikinge-malerier
  På Ribe Vikingecenter skal hænderne også stå sin prøve. 
  Her er det den 10-årige Nadia Madsen, der er i gang med at male. Men tusser og farveblyanter er skiftet ud med naturfarver - lavet af æg, olie og så okker, hvis farven skal være gul.
   
  Farverne, som børnene bruger, er de samme som de gamle vikinger malede deres skjolde og runesten med.
  